पाेखरा — पोखराको बेगनास तालमा शनिबार दिउँसो डुंगा पल्टिँदा पाँच जना बेपत्ता भएका छन् भने २ जनाको मृत्यु भएको छ । नौ जना सवार डुंगामा एक महिला, एक पुरुष र तीन बालबालिका बेपत्ता भएका हुन् ।
दुर्घटनामा उद्धार गरिएकी कृष्णकुमारी बजगाईं र जमुना गैरेकाे मृत्यु भएकाे हाे । घटनामा दुई महिला रएक पुरुषको उद्धार गरिएको थियाे।
उद्धार गरिएका निषा पौडेल, सपना खनाल र कमलराज कँडेलकाे शिशुवास्थित लेखनाथ लायन्स सामुदायिक अस्पतालमा उपचार भइरहेकाे छ।
तीजको दर खाने कार्यक्रममा सहभागी हुन जाँदै गरेका चेलिबेटी बोकेको डुंगा दुर्घटना भएको हो।पोखरा–३० बेगनासका कमलराज कँडेलले शनिबार आफ्नो घरमा चेलिबेटीलाई दर खुवाउने कार्यक्रम राखेका थिए। उनी चेलिबेटीलाई लिन आफ्नै डुंगामा ताल वारि आएका थिए। कँडेल उपचाररार्थ अस्पतालमा छन्। चेलिबेटी, भाञ्जाभाञ्जी बोकेर पारि फर्किदैँ गर्दा तालको मध्य भागमा डुंगा पल्टिएको थियो।डुंगा दुर्घटनाको कारण खुलिनसकेको प्रहरीले जनाएको छ।
गैंडाकोटबाट आएका एकै परिवारका श्रीमान्, श्रीमती र दुई छोराछोरी दुर्घटनामा परेका छन्। श्रीमतीले पौडिएर ज्यान जोगाएपछि बाँकी तीनजना बेपत्ता भएको कँडेलकी आफन्त सविता तिवारीले बताइन्। ‘सानोबुबा सधैं वारपार गर्नुहुन्थ्यों,’ उनले भनिन्, ‘मलाई पनि बोलाउनुभएको थियो आज। कार्यालयमा बिदा नमिलेर जान पाइँन। आजै यस्तो भयो।’
वासिङ्टन — अमेरिकी राष्ट्रपति डोनाल्ड ट्रम्पका एकजना पूर्वसल्लाहकारलाई १४ दिनका लागि जेलसजायको फैसला सुनाइएको छ ।
अमेरिकाको वाशिङटन डीसीस्थित अदालतमा झूट बोलेर गल्ती गरेको बताएका ३१ वर्षीय जर्ज पापाडोपलसलाई जेल सजायको फैसला सुनाइएको हो ।
शुक्रबार सुनाइएको सजाय अनुसार पापाडोपलसले २ सय घण्टा समुदायमा सेवा गर्नुपर्ने र साढे नौ हजार डलर पनि तिर्नुपर्ने हुन्छ ।
सिकागोका बासिन्दा पापाडोपलसले सन् २०१६ को मार्चमा ट्रम्पको चुनावी अभियान टोलीमा स्वयंसेवक विदेश नीति सल्लाहकारका रूपमा काम गरेका थिए ।
मस्कोका आरोपित मध्यस्थकर्तासँगको भेटघाटको समयबारे संघीय अनुसन्धान निकाय झूट बोलेकोमा दोषी पाइएका पापाडोपलसले गत अक्टोबरमा आफ्नो सफाइमा स्पष्टीकरण दिएका थिए ।